Názov kvalifikácie:	Kaderník	
Číselné označenie kvalifikácie
SK ISCO- 08:	5141000
	
Povolanie, ktorého sa kvalifikácia týka:	514 Kaderníci, kozmetici a podobní pracovníci	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard:	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	
450 hodín	
Z toho teoretická príprava:
Z toho praktická príprava:	170 hodín

280 hodín	
Doklad o nadobudnutej kvalifikácii: 	Osvedčenie o úplnej kvalifikácii 	

Kvalifikačný štandard pre ISDV

Odborné vedomosti 	Odborné zručnosti 	
KADERNÍK vie/pozná:
-	rozčleniť kadernícke prevádzkarne, 
-	osvojiť a upevniť si základné predpisy o osvetlení, vetraní a vykurovaní, 
-	charakterizovať vnútorné vybavenie manipuláciu s elektrickými prístrojmi, 
-	hygienické predpisy pre zriaďovanie prevádzkarne, 
-	smernice a predpisy o bezpečnosti a hygiene pri práci, 
-	čistenie a dezinfekcia náradia a pomôcok, 
-	informácie o hygienických požiadavkách na bielizeň, vie charakterizovať dekontamináciu v prevádzkarni,  
-	dennú starostlivosť o vlasy,
-	podstatu umývania vlasov a vlasovej pokožky,
-	pracovný postup pri umývaní vlasov a  metódy diagnózy vlasov, 
-	podstatu vodovej ondulácie, 
-	spôsoby tvarovania vlasov, 
-	pomôcky a prostriedky na vodovú onduláciu,
-	rôzne typy krúžkovania vlasov, 
-	techniku práce pri vytláčaní vlny, 
-	rozlišovať rôzne kombinácie techník vodovej ondulácie, 
-	vývoj ondulácie železom,
-	históriu ondulačných želiez,
-	popísať rôzne spôsoby natáčania vlasov a  pracovný postup pri zhotovení účesu ondulačným železom, 
-	má vedomosti o poňatí typu strihu,
-	rôzne techniky strihania vlasov a vie ich hodnotiť podľa kvality vlasov,
-	dámske, pánske a detské strihy,
-	históriu termickej preparácie, vlažnej preparácie, alkalickej preparácie,
-	chemické procesy prebiehajúce v  štruktúre vlasov
-	pracovné postupy pri chemickej preparácii, 
-	hygienické predpisy pri odfarbovaní vlasov,
-	definíciu odfarbovania vlasov, 
-	pracovné postupy odfarbovania dorastajúcich a celých vlasov, 
-	príčiny neúspechu pri odfarbovaní vlasov, 
-	charakterizovať vývoj kovových farbív, fyzikálnych farbív, čiastočných, oxidačných a rastlinných farbív,
-	morenie a predpigmentáciu vlasov,
-	pracovný postup pri farbení obočia, farbení a úprave fúzov a brady,
-	náradie, pomôcky a materiál na zvolený úkon,
-	význam ošetrovania vlasov, 
-	prípravky vlasovej kozmetiky na mastné, suché, normálne vlasy,
-	podstatu opaľovania vlasov, 
-	ošetrovať biele vlasy,
-	vyhotovovanie príčeskov, strapcov na rozličné spoločenské príležitosti, ale aj na denné nosenie,
-	rozličné vrkoče , vlasové mašle, vejárové ozdoby, dámske parochne a pánske tupé, ktoré sa vyrábajú z kanekalonu 
-	historické účesy od staroveku cez stredovek, novovek až po retroúčesy,
-	úpravu účesu z dlhých vlasov, s použitím poznatkov z histórie účesov, 
-	módne trendy  ako je objemová trvalá, farbenie vlasov na mahagónový odtieň, odfarbovanie a melírovanie cez čiapku,
-	farebné špirály, penové tužidlá, gély, melirovací prášok, oxidačné farbivá a plastické farbenie ( farbenie viac ako dvoma farbami),
-	chemickú preparáciu,
-	nové metódy práce pri preparácií, kyslá trvalá, bio trvalá, gélová a penová trvalá,
-	nové postupy  natáčania vlasov, 
-	vytváranie módnych farebných kreácií, 
-	účinky regeneračných prípravkov na vlasovú stonku, pokožku a korienok,
-	význam liečivých bylín vo vlasovej kozmetike, 
-	ošetrovanie,  úpravu rúk a nechtov, 
-	zariadenie potreby na manikúru, 
-	dodržovanie bezpečnostných predpisov a pracovných postupov pri manikúre,
-	ako ošetrovať ruky v zime, lete, pri práci s chemikáliami,
-	stavbu ruky a nechtov, 
-	druhy prípravkov na ošetrovanie rúk, 
-	druhy pleti, správnu starostlivosť o pleť,
-	chyby pleti, 
-	význam pleťových masiek, 
-	úpravu pleti na denné a večerné líčenie s prípravkami dekoratívnej kozmetiky, 
-	používanie módnych ozdôb (napr. živé umelé kvety, rôzne druhy bižutérie, ozdoby vyhotovené priamo z rôzne sformovaných vlasov, spony, ihlice),
-	ozdoby ladiť s farbou oblečenia  a upevňovať do spoločenských účesov, 
-	charakterizovať vlas a druhy vlasov na ľudskom tele, stavbu vlasu, jeho farbu  a fázy rastu vlasu,
-	poznatky o fyzikálnych a chemických vlastnostiach vlasu,
-	primárne a sekundárne poškodenie vlasovej stonky,
-	druhy vody v prírode, jej vlastnosti  použitie
-	tvrdú a mäkkú vodu a spôsoby zmäkčovania vody,
-	poznatky o požiadavkách na kvalitu vody v odbore,
-	význam pH v odbore,
-	vysvetliť pojem pH, charakterizovať pH kože a účinky kyslých a zásaditých prípravkov v kaderníckej praxi,
-	pojmy umývanie, zmáčavosť, emulgácia a emulgátory,
-	mydlá, šampóny a prípravky na holenie a po holení,
-	vlastnosti a účinky týchto prípravkov, ich druhy a použitie, 
-	základné chemické látky používané v kaderníckej praxi – peroxid vodíka, amoniak a jeho soli, redukčné kyseliny a ich soli,
-	ich vlastnosti, význam pri kaderníckych úkonoch, ich účinok na vlas a pokožku
-	uchovávanie chemikálií a kaderníckych prípravkov, spôsob ich stabilizácie a správneho používania, zásady bezpečnosti a ochrany zdravia pri práci s chemikáliami, 
-	klasické i najmodernejšie prípravky na odfarbovanie vlasov, ich zloženie, účinok na vlasy a pokožku hlavy a spôsob, akým sa s nimi pracuje, 
-	jednotlivé druhy prípravkov na farbenie vlasov podľa trvanlivosti vyfarbenia a podľa pôvodu, ich zloženie, účinok a spôsob použitia, 
-	princípy trvalého zvlnenia vlasov a charakteristiku chemických látok, ktorými sa dá dosiahnuť,
-	najmodernejšie prostriedky na trvalé zvlnenie alebo vyrovnanie vlasov, ich zloženie, vlastnosti a spôsob použitia,
-	spôsoby poškodenia vlasov primárne a sekundárne,
-	primárne poškodenie vlasov, choroby, ktoré ho zapríčiňujú, a ich následky na kvalitu vlasov
-	poznatky o sekundárnom poškodení vlasov, jeho fyzikálnych, chemických, mechanických príčinách ako i spôsoboch ošetrovania poškodených vlasov,
-	účinok prostriedkov na fixáciu vlasov a ich význam pri úprave vlasov,
-	rozdelenie prípravkov na fixáciu podľa základných surovín použitých na výrobu,
-	jednotlivé druhy fixačných prostriedkov, ich zloženie, vlastnosti a použitie pri konečnej úprave vlasov,
-	ochrana životného prostredia pri používaní prípravkov na fixáciu vlasov,
-	prípravky na ošetrenie a regeneráciu poškodenej vlasovej stonky, na regeneráciu pokožky hlavy po kaderníckych úkonoch a prípravky na povzbudenie funkcie vlasového korienka, charakterizovať ich účinky, zloženie a spôsob použitia, 
-	zdroje vonných látok, spôsob ich získavania, vlastnosti a použitie vo vlasovej a pleťovej kozmetike,
-	prípravky na osobnú hygienu, antiperspiranty a dezodoranty, vonná kozmetika, prípravky po holení,
-	pojmy depilácia, epilácia
-	jednotlivé metódy depilácie a epilácie, hlavne so zameraním na použitie depilačných voskov,
-	používanie depilačných prípravkov a pomôcok, ako i prípravkov určených na ošetrenie pokožky po depilácii, 
-	poznatky o kozmetických výrobkoch určených na starostlivosť o pleť – pleťové mlieka a pleťové krémy, význam ich použitia pre pokožku, rozdelenie podľa zloženia a účinkov na pleť, ich zloženie, účinky a použitie, 
-	druhy prípravkov na zakrytie drobných chýb a nedostatkov pleti ako sú pleťové púdre, mejkapy, korektory, ich zloženie, vlastnosti a spôsob použitia,
-	rozdelenie prípravkov dekoratívnej kozmetiky určenej na líčenie očí a očného okolia, líc a pier, laky na nechty, ich zloženie, vlastnosti a spôsob použitia. 

	KADERNÍK je zručný v oblasti:
-	práce podľa zásad bezpečnosti a ochrany zdravia pri práci, v súlade s hygienickými predpismi v oblasti kaderníckych služieb ovládania prevádzkového poriadku, dezinfekcie, dezinsekcie, sterilizácie a jej druhov, vybavenia kaderníckeho salóna, 
-	posúdenia aktuálneho stavu kvality pokožky hlavy a určenia typu vlasov na základe diagnostiky,
-	použitia kaderníckych  prístrojov, náradí a materiálov podľa jednotlivých kaderníckych úkonov,  (britva, strihací strojček),
-	dodržiavania bezpečnosti pri práci a hygienických predpisov,
-	umývania vlasov s  prípravkami na umývanie vlasov a pracovným postupom, dodržiavania  BOZP,
-	masáží  hlavy,
-	rôznych techník masáže, 
-	prípravkov  používaných pri masáži,
-	masáže ručnej a pomocou elektrických prístrojov,
-	účinkov  masáže a BOZP,
-	vodovej ondulácie,  techník vodovej ondulácie, 
-	úpravy vlasov do tvaru účesu, dodržania BOZP,
-	zhotovenia módnych účesov,
-	spoločenských účesov, 
-	svadobných  účesov,
-	súťažných účesov, 
-	vytvárania vlastných návrhov účesov,
-	práce s ondulačným železom pri tvorbe účesu
-	vytvárania vĺn ondulačným železom, dodržiavania BOZP
-	strihania vlasov a dodržiavania BOZP, 
-	ovládania technologických postupov a techník strihania vlasov,
-	rozdielov medzi pánskym a dámskym strihom, (druhy pánskych, dámskych a detských strihov), klasický pánsky strih do prechodu, zástrih, pánsky plastický strih, 
-	druhov zástrihov,
-	úpravy brady a fúzov 
-	úpravy obočia pinzetou, nožničkami,  
-	skracovania  fúzov elektrickým strojčekom,
-	preparácie vlasov,
-	použitia rôznych druhov preparačných roztokov,
-	použitia preparácie a neutralizačného roztoku,
-	správneho rozdeľovania vlasov a ukladanie natáčok,
-	voľby správnych natáčok,
-	preparácie vlasov- narovnávaní kučeravých vlasov,
-	prevedenia diagnózy vlasov,
-	ošetrenia vlasov po preparácii,
-	tvorby účesov cez počítač, 
-	poradenstva,
-	voľby vhodnej úpravy účesu podľa typu tváre,
typológie zákazníčky,
-	odfarbovania vlasov,
-	dodržiavania a používania správnych technologických postupov na odfarbenie,
-	nových techník pri odfarbovaní vlasov, 
-	farbenia vlasov
-	v rozhodovaní a pri správnej voľbe aplikácií, prevedení zosvetľovania vlasov, zosvetľovania tmavých vlasov,
-	farbenia vlasov (farbenie šedivých vlasov) 
-	diagnostika vlasov pred pigmentáciou, morenie
-	alternatív (korekcie) pri možných chybách počas farbenia, tónovania vlasov, použitia prelivov, miešania farbiaceho prípravku 
-	rozlišovania farieb, 
-	módnych trendov vo farbení vlasov,
-	ošetrenia vlasov po farbení,
-	použitia vlasových prelivov a tónovania vlasov, 
-	nových farbiacich prípravkov a technologických postupov podľa návodu výrobcu, 
-	najnovších metód práce pri farbení vlasov,
-	BOZP pri farbení a odfarbovaní, 
-	výroby vlasového doplnku,
-	použitia vlasového doplnku v účesovej tvorbe,
-	nadpájania vlasov,
-	predlžovania a zhusťovania vlasov,
-	BOZP pri nadpájaní vlasov,
-	vlasovej kozmetiky, 
-	kozmetických a regeneračných prípravkov na pestovanie vlasov, 
-	stanovenia  diagnózy vlasov,
-	voľby vhodných regeneračných prípravkov a ich použitia podľa správneho technologického  postupu,
-	náročnej  účesovej  tvorby,
-	vypracovania spoločenských, večerných, kokteilových účesov,
-	použitia výplne do vlasov, podložky, príčesku,  vhodnej ozdoby, zladiť ju s líčením, oblečením a s doplnkami,
-	nových pracovných techník a metód v odbore,
-	použitie rôznych tvarovacích natáčok a prístrojov,
-	použitia najnovšej vlasovej kozmetiky, 
-	použitia vlasovej kozmetiky  na vhodný typ vlasov,
-	tvarovania suchých vlasov rôznymi technikami a tvarovacími elektrickými prístrojmi,
-	základov kozmetiky,
-	použitia základných prípravkov na úpravu tváre, 
-	denného a večerného líčenia,
-	estetickej úpravy pleti a vlasov ako súčasť celkovej starostlivosti o harmonickú osobnosť.  	
Hodnotiaci štandard pre ISDV

Predmetom overenia a hodnotenia bude:

Prehľad teoretických vedomostí z  technológie pracovných postupov v kaderníctve:

-	hygienické predpisy pre zriaďovanie prevádzkarne
-	dezinfekcia, sterilizácia náradia a pomôcok
-	upratovanie a dekontaminácia na pracovisku
-	hygienické požiadavky na bielizeň
-	vybavenie kaderníckeho pracoviska
-	kadernícke úkony vykonávané v suchej a mokrej časti kaderníctva
-	masáž hlavy- účinok masáže, druhy  masáže
-	prípravky na masáž – vlasové vody a toniká
-	postup pri masáži hlavy
-	bezpečnosť a hygiena pri práci pri umývaní vlasov 
-	charakteristiku umývania vlasov a vlasovej pokožky
-	pomôcky a materiál, kyslý oplach
-	technologický postup umývania vlasov
-	šampóny – zloženie, požadované vlastnosti, použitie v odbore
-	druhy šampónov
-	strihanie dámskych vlasov – techniky, druhy strihov
-	diagnóza vlasov
-	príprava zákazníka na strihanie, náradie a pomôcky na strihanie
-	pracovný postup plastického, tupého a kombinovaného strihu
-	dodržiavanie bezpečnostných a hygienických predpisov pri strihaní
-	vlasový korienok, vlasová stonka, vlasové ústroje
-	jednotlivé techniky strihania vlasov
-	druhy pánskych strihov
-	diagnóza pánskych vlasov
-	pracovný postup klasického pánskeho strihu do prechodu
-	druhy zástrihu a konečná úprava
-	rast a výmena vlasov, farba vlasov
-	kombinované techniky vodovej ondulácie
-	príprava zákazníka, náradie a pomôcky pri vodovej ondulácii
-	postup práce pri technike vytláčanej vlny a krúžkovanie vlasov
-	fyzikálne vlastnosti vlasov
-	zmáčavosť vlasov a jej vplyv na úpravu vlasov vodovou onduláciou
-	zvlnenie a natáčanie vlasov v účesovej tvorbe pri spoločenských účesov
-	skladovanie zásob v kaderníckom salóne, druhy skladov
-	princíp vodovej ondulácie
-	techniky tvarovania vlasov vodovou onduláciou
-	príprava zákazníka, náradie a pomôcky pri vodovej ondulácii
-	postup a spôsoby natáčania vlasov na natáčky
-	úprava vlasov do vĺn v období rokoka
-	voda – výskyt v prírode, posúdenie vody z chemického, fyzikálneho a biologického hľadiska, požiadavky na vodu v odbore
-	tvrdosť vody a zmäkčovanie vody 
-	technologický postup úpravy vlasov onduláciou železom
-	spôsoby natáčania
-	použitie rôznych elektrických tvarovačov podľa súčasnej módy
-	bezpečnosť pri práci s elektrickým ondulačným železom
-	technika kučeravenia vlasov v starobylom Grécku
-	prípravky vlasovej kozmetiky
-	použitie ošetrujúcej vlasovej kozmetiky pri ondulácii železom
-	využitie vonných látok vo vlasovej kozmetike
-	kolínske vody a parfumy 
-	voľba a rozbor účesu dievčaťa v tínedžerskom veku
-	princíp odfarbovania vlasov
-	melanín, typy melanínu
-	prostriedky na odfarbovanie vlasov
-	príprava zákazníka, náradia a pomôcok na odfarbovanie 
-	pracovný postup odfarbovania celých a dorastajúcich vlasov
-	základné chemikálie využívané pri kaderníckych úkonoch – peroxid vodíka, amoniak, vlastnosti, použitie v odbore, skladovanie, dodržiavanie bezpečnostných a hygienických predpisov pri práci s chemikáliami 
-	postup práce pri odfarbovaní celých a dorastajúcich vlasov
-	skúšku citlivosti pokožky
-	prípravu zákazníka, náradia a pomôcok, bezpečnosť pri práci pri odfarbovaní 
-	význam melírovania, pomôcky náradie a materiál
-	techniky a postupy melírovania vlasov, príprava zákazníčky
-	umývanie a ošetrovanie vlasov po melírovaní, dodržiavanie bezpečnostných a hygienických predpisov pri práci
-	princíp fyzikálneho zafarbenia vlasov
-	prípravky na krátkodobé zafarbenie vlasov
-	technologický postup tónovania vlasov
-	príprava zákazníčky, náradia a pomôcok, dodržiavanie bezpečnostných a hygienických predpisov pri farbení
-	oxidačné farby
-	princíp zafarbenia vlasov oxidačnou farbou – farebná hviezdica, hĺbka tónu, systém číslovania a odtiene farieb
-	predpigmentácia vlasov, príprava farbiaceho roztoku, príprava zákazníka, náradia a pomôcok dodržiavanie bezpečnostných a hygienických predpisov pri práci
-	biologicky účinné látky vo vlasovej kozmetike
-	vlasové zábaly, ich druhy a použitie
-	prípravky na ošetrenie vlasov pred farbením, ich význam
-	postup farbenia poškodených vlasov, príprava zákazníka, náradia a pomôcok dodržiavanie bezpečnostných a hygienických predpisov pri práci
-	prírodné farbivá henna a reng, ich vlastnosti
-	výhody a nevýhody prírodných farbív v porovnaní s kovovými a oxidačnými farbivami
-	postup farbenia vlasov hennou
-	príprava zákazníka, náradia a pomôcok, dodržiavanie bezpečnostných a hygienických predpisov pri práci
-	využitie prírodných farbív v účesovej tvorbe Egypta a antického Ríma a Grécka
-	chemicko – fyzikálny proces preparácie vlasov
-	diagnóza vlasov, náradie, pomôcky a materiál pri preparácii
-	voľba natáčok a preparačného roztoku
-	pracovný postup pri preparácii na zdravých vlasov
-	ustaľovanie a neutralizácia, dodržiavanie bezpečnostných a hygienických zásad pri práci
-	štandardná a nadštandardná kadernícka prevádzka
-	redukčné látky používané v kaderníckej praxi
-	vlastnosti a zloženie preparačných roztokov
-	hodnota pH, kyslé a zásadité prostredie v kaderníckej praxi
-	nové metódy práce pri preparácii vlasov, používanie nových prípravkov a rozličné spôsoby natáčania vlasov, dodržiavanie bezpečnostných a hygienických zásad pri práci
-	zdravý a poškodený vlas
-	prípravky na regeneráciu poškodenej vlasovej stonky
-	regeneračné zábaly – rozdelenie, pracovný postup použitia
-	pracovný postup chemickej preparácie poškodených vlasov, príprava zákazníka, náradia a pomôcok, dodržiavanie bezpečnostných a hygienických zásad pri práci
-	evidencia materiálu v kaderníckom sklade
-	techniky strihania dámskych vlasov
-	pracovný postup TOP – strihu, príprava zákazníka, náradia a pomôcok na strihanie, dodržiavanie bezpečnostných a hygienických zásad pri práci
-	prehľad účesovej tvorby od roku 1920 po súčasnosť
-	poškodenie vlasov nešetrnou dennou starostlivosťou, choroby vlasov
-	ošetrovanie vlasov strihaním a opaľovaním
-	stavba kože, samočistiaca schopnosť kože
-	čistenie kože – voda, zmáčadlá, oleje, emulzie
-	moderné prípravky, pomôcky a techniky použité na ochranu vlasov a vlasovej pokožky pri chemickej preparácii
-	narovnávanie kučeravých vlasov, postup práce pri použití prípravku Nový Glatt, príprava zákazníka, náradia a pomôcok, dodržiavanie bezpečnostných a hygienických zásad pri práci
-	funkcie kože, ochranný kyslý plášť kože
-	neutralizácia v technologických postupoch odfarbovania, farbenia a preparácie vlasov
-	plastické farbenie vlasov,  príprava zákazníka, náradia a pomôcok na farbenie vlasov, dodržiavanie bezpečnostných a hygienických zásad pri práci
-	druhy spoločenských účesov
-	technika práce na náročnom účese
-	vlasové ozdoby a doplnky
-	predlžovanie vlasov - spôsoby predlžovania a starostlivosť o predlžované vlasy
-	dejiny vývoja účesu a charakteristika
-	typológia tváre
-	rozbor náročného účesu podľa obrázka z katalógu
-	dodržiavanie bezpečnostných a hygienických zásad pri náročnej účesovej tvorbe
-	prostriedky na fixáciu účesu, druhy a ich použitie pri konečnej úprave účesu 
-	umývanie a ošetrovanie mastných vlasov, normálnych vlasov, suchých vlasov
-	príčiny poškodenia vlasov
-	ošetrenie rozštiepených koncov
-	zdravý a poškodený vlas
-	regeneračné zábaly, rozdelenie, pracovný postup
-	poradenská služba v kaderníctve 
-	využitie modernej počítačovej techniky pri voľbe účesu
-	módne smery vo farbení vlasov - prostriedky na farbenie vlasov (fyzikálne, čiastočné, oxidačné, rastlinné, kovové
-	úprava kaderníkovho zovňajška -  zásady ochrany zdravia a estetickej úpravy kaderníčky, 
-	klasifikácia a druhy pleti
-	pleťové masky
-	denné a večerné líčenie 
-	prípravky dekoratívnej kozmetiky
-	používanie kyslých a objemových prípravkov pri preparácii
-	rozličné spôsoby natáčania vlasov pri preparácií
-	voľba natáčok a preparačného roztoku
-	príprava zákazníčky – náradie a pomôcky, dodržiavanie bezpečnostných a hygienických zásad pri preparácii 
-	chemicko – fyzikálny proces pri preparácií
-	vlasový korienok, vlasová stonka
-	choroby vlasov (príčiny, prejavy, povolené úkony v kaderníckych službách)
-	popis melaninovej pigmentácie pokožky, proces tvorby prirodzeného pigmentu, prirodzená farba vlasov v súvislosti s dvomi druhmi typov melanínu
-	kozmetický pigment, teplé a studené farby, miešanie farieb, označenie hĺbky farieb
-	peroxidy a oxidanty
-	kožné choroby a ich prejavy, príčiny, povolené úkony v kaderníckych službách.

Praktická realizácia a prevedenie komplexnej úlohy:

•	Vyhotoviť dámsky mix-strih 
-	ostrihať polodlhé vlasy na módny mix-strih,  
-	vlasy zafarbiť voľbou dvoch farieb, 
-	účes dokončiť fúkanou onduláciou.

•	Vyhotoviť pánsky klasický súťažný-strih bez použitia elektrického strihacieho strojčeka, 
-      presvetliť vrch hlavy melírom, 
-      úprava účesu fúkanou onduláciou.

•	Vyhotoviť večerný dámsky účes, oživený viacfarebným melírom, zhotovený vodovou onduláciou s konečnou úpravou vypnutých všetkých vlasov -  použitie ozdoby.

•	Vypracovať pánsky tupý strih, s konečnou úpravou použitia stylingových prípravkov. 

•	Vyhotoviť dámsky top-strih na polodlhých vlasoch, s farbením tón v tóne, účes dokončiť fúkanou onduláciou za použitia stylingových prípravkov. 

•	Vyhotoviť nositeľný manažérsky pánsky strih, vrchné vlasy presvetliť melírom s konečnou úpravou za  použitia stylingových prípravkov. 

•	Vyhotoviť svadobný účes na dlhých vlasov, oživený melírom, zhotovený vodovou onduláciou s konečnou úpravou vypnutých všetkých vlasov za  použitia ozdôb.

•	Vyhotoviť pánsky strih dostratena s použitím elektrického strihacieho strojčeka, presvetliť vlasy melírom, úprava účesu použitím stylingových prípravkov. 

•	Vykonať objemovú preparáciu vlasov použiteľnú na denné nosenie,  ľubovoľnú techniku vodovej ondulácie, upraviť účes pomocou stylingových prípravkov. 

•	Vyhotoviť módny pánsky strih,  použitím viacerých techník strihania vlasov, úprava účesu fúkanou onduláciou.